Molchat Doma

«**Молчат дома́**» — беларускі пост-панк гурт з Мінска, Заснаваны ў 2017 годзе. Удзельнікамі з’яўляюцца Ягор Шкутко (вакал), Раман Камагорцаў (гітара, сінтэзатар, драм-машына) і Павел Казлоў (бас-гітара, сінтэзатар). Іх стыль знаходзіцца пад уплывам савецкай рок-музыкі 1980-х гадоў і быў апісаны як пост-панк, нью вейв, сінці-поп і колд вейв.

Яны самастойна выпусцілі свой першы альбом «С крыш наших домов» у 2017 годзе, а пазней выпусцілі свой другі альбом «Этажи» у 2018 годзе на нямецкім незалежным лэйбле Detriti Records. Пасля заваявання папулярнасці ва ўсім свеце яны падпісалі кантракт з амерыканскім незалежным лэйблам Sacred Bones Records у 2020 годзе, які перавыдаў іх альбомы, адзначыўшы іх першыя рэлізы ў Паўночнай Амерыцы. Іх трэці студыйны альбом «Monument» () выйшаў 13 лістапада 2020 года.

З’яўляюцца адным з самых паспяховых сучасных рускамоўных гуртоў.

Па дадзенным The Village, яны робяць самую папулярную рускамоўную музыку ў свеце.

## Гісторыя 
### «С крыш наших домов» (2017―2019) 
Гурт утварыўся ў Мінску і пачаў выпускаць музыку ў 2017 годзе. 24 красавіка 2017 года яны самастойна выпусцілі свой дэбютны студыйны альбом «С крыш наших домов». У ліпені 2017 года яны выпусцілі песню «Комерсанты» у якасці сінгла. Пазней у тым жа годзе «С крыш наших домов» атрымалі перавыданне на нямецкім незалежным лэйбле Detriti Records. У наступным годзе 7 верасня 2018 года, таксама праз «Detriti» гурт выпусціў свой другі альбом «Этажи», у які ўвайшлі «Комерсанты». Лэйбл выпусціў альбом як у лічбавым выглядзе, так і на вініле.

З цягам часу першыя два альбомы гурта набылі папулярнасць дзякуючы YouTube і Bandcamp. Першапачаткова гурт не быў так папулярны ў сябе на радзіме, Беларусі, як у астатняй Еўропе. Яны давалі аншлагавыя канцэрты па ўсім кантыненце, але не ў Беларусі. Аднак яны заявілі, што не зацікаўленыя ў правядзенні аншлагавага шоу на Мінск-Арэне. Пазней у тым жа годзе, у верасні, «Молчат Дома» выпусцілі два сінглы. Першы называўся «Звёзды», а другі быў вынікам супрацоўніцтва з расійскім пост-панк гуртом Ploho пад назвай «По краю острова».

У лістападзе 2019 года кампанія Hugo Boss выпусціла рэкламны ролік к выхаду новай калекцыі Pre-Spring 2020, саўндтрэкам прома-роліка стала песня «Molchat Doma»» «На дне». У гэтым жа годзе гурт выступіў на Берлінскім фестывалі Pop-Kultur 2019 і на еўрапейскім музычным фестывалі Tallinn Music Week, дзе іх заўважыў брытанскі журналіст Кірон Тайлер і даў ацэнку іх творчасці:

### Падпісанне кантракту з Sacred Bones Records (2020―цяперашні час) 
У студзені 2020 года «Molchat Doma» падпісалі кантракт з амерыканскім незалежным лэйблам Sacred Bones Records, які пазней перавыдаў іх першыя два альбомы на вініле ў Паўночнай Амерыцы.

«Молчат Дома» планавалі ўпершыню адправіцца ў турнэ па Паўночнай Амерыцы разам з амерыканскай спявачкай і аўтарам песень Крыстай Бэл.

15 верасня 2020 года «Molchat Doma» анансавалі свой першы альбом з Sacred Bones пад назвай «Monument» і дату яго выхаду 13 лістапада.

26 студзеня 2022 года пасля пандэміі COVID-19 гурт абвясціў пра тур па Паўднёвай Амерыцы, у рамках якога яны наведалі чатыры краіны кантынента (Мексіка, Калумбія, Чылі, Аргенціна).

У чэрвені 2023 года «Молчат Дома» плануюць адправіцца ў тур па трох гарадах Аўстраліі.

## Музычны стыль 
«Молчат Дома» заявілі, што на іх аказала ўплыў савецкая рок-музыка 1980-х гадоў эпохі перабудовы, у першую чаргу гурт «Кіно». Яны таксама  высока адзначаюць вакаліста «The Cure» Роберта Сміта і вакаліста «Depeche Mode» Дэйва Гаана, ім бы спадабалася ідэя выступа з любым із іх на адным з сваіх канцэртаў.

«Molchat Doma» апісалі іх гучанне як пост-панк, новая хваля і больш змрочныя адценні сінці-попа. У іх няма барабаншчыка, і замест гэтага ў гучанні яны выкарыстоўваюць драм машыну. Карпаратыўная разведвальная фірма і аналітычны цэнтр па замежных інвестыцыях Emerging Europe апісалі іх тэксты як «не відавочна антысавецкія», але яны таксама «малююць змрочную карціну жыцця пры камунізме, а таксама сучаснага жыцця ў Беларусі, краіна, якая ўсё яшчэ спрабуе вызваліцца ад кайданоў свайго камуністычнага мінулага». Выказаўшы меркаванне, што «калі б гэта было каля 40 гадоў таму, савецкая дзяржаўная цэнзура адмовіла б групе ў праве на запіс». «Молчат Дома» часта асацыююцца з «doomer music», асаблівым тыпам музыкі, якую слухаюць думеры. Звычайна ў ім пануе халодная, змрочная атмасфера, сумныя тэксты, якія часта факусуюць на адзіноце і агульнае антыўтапічнае гучанне. У выніку многія з іх песень з’явіліся ў «doomer плэйлістах» на YouTube. Гэта таксама адыграла сваю ролю ў набыцці гуртам папулярнасці дзякуючы платформе.

## Дыскаграфія 
### Альбомы 
### Сінглы 
## Зноскі
Катэгорыя:Постпанк-гурты
Катэгорыя:Музычныя калектывы, якія з’явіліся ў 2017 годзе